U skladu sa članom 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona (“Službeni list CG”, broj 41/18), Ministarstvo unutrašnjih poslova objavljuje

**JAVNI POZIV**

**za predlaganje predstavnika/ce nevladine organizacije u radnoj grupi za izradu Prijedloga Zakona o izmjenama i dopunama Zakona o oružju**

Postoji potreba da se unaprijedi zakonodavni i regulatorni okvir kontrole malokalibarskog i lakog oružja/vatrenog oružja koji će detaljnije urediti kontrolu oružja i municije, omogućiti reagovanje na relevantne prijetnje i koji će u potpunosti biti usklađen sa okvirom Evropske unije. Stoga je neophodan snažan zakonodavni okvir koji će biti usklađen sa međunarodnim standardima i smjernicama što će doprinijeti boljem i efikasnijem odgovoru na prijetnju koju vatreno oružje predstavlja na nacionalnom i regionalnom nivou.

Zadatak radne grupe je da izradi Prijedlog Zakona o izmjenama i dopunama Zakona o oružju, za IV kvartal 2020. godine, čija je svrha da doprinese poboljšanju i unaprjeđenju zakona u oblasti kontrole i smanjenja lakog i malokalibarskog oružja, uz primjenu odgovarajućih međunarodnih standarda i politika.

Broj predstavnika/ca nevladinih organizacija u radnoj grupi je jedan (1).

Nevladina organizacija može predložiti samo jednog/u predstavnika/cu za članstvo u radnoj grupi.

Više nevladinih organizacija mogu predložiti istog/u kandidata/tkinju.

**Kriterijumi za nevladinu organizaciju koja može da predloži svog predstavnika/cu za člana/cu za člana radne grupe je da:**

- je upisana u registar nevladinih organizacija prije objavljivanja javnog poziva;

- u statutu ima utvrđene djelatnosti i ciljeve u oblastima koje su u vezi sa pitanjem koje sagledava radna grupa;

- se ne nalazi u registru kaznene evidencije;

- je u prethodne tri godine, u vezi sa pitanjem koje sagledava radna grupa, sprovela istraživanje, izradila dokument, organizovala skup ili realizovala projekat usmjeren na unaprjeđenje stanja u određenoj oblasti;

- je predala poreskom organu prijavu za prethodnu fiskalnu godinu;

- više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

**Kriterijumi koje treba da ispunjava predstavnik/ca nevladine organizacije za člana/cu radna grupe:**

-da ima prebivalište u Crnoj Gori;

- da ima iskustvo u oblasti na koju se odnosi pitanje koje sagledava radna grupa;

- nije član organa političke partije, javni funkcioner, državni službenik, odnosno namještenik.

**Nevladina organizacija dužna je da, uz propisani obrazac za predlaganje predstavnika/ce nevladine organizacije za člana/cu** radne grupe **dostavi i sljedeću dokumentaciju:**

- dokaz da je nevladina organizacija upisana u registar nevladinih organizacija (fotokopiju);

- fotokopiju statuta nevladine organizacije;

- dokaz da je u prethodne tri godine, u vezi sa pitanjem koje sagledava radna grupa, sprovela istraživanje, izradila dokument, organizovala skup ili realizovala projekat usmjeren na unaprjeđenje stanja u određenoj oblasti, potpisan od strane lica ovlašćenog za zastupanje i potvrđen pečatom nevladine organizacije;

- dokaz da je nevladina organizacija predala poreskom organu prijavu za prethodnu fiskalnu godinu (fotokopija bilansa stanja i uspjeha);

- izjavu lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;

- fotokopiju lične karte ili druge javne isprave na osnovu koje se utvrđuje identitet predstavnika nevladine organizacije u radnoj grupi;

- biografiju predstavnika nevladine organizacije u radnoj grupi;

- dokaz o iskustvu predstavnika nevladine organizacije u oblasti na koju se odnosi pitanje koje sagledava radna grupa (stručni rad, sertifikat ili drugi dokument);

- izjavu predstavnika nevladine organizacije u radnoj grupi da nije član organa političke partije, javni funkcioner, rukovodeće lice ili državni službenik, odnosno namještenik;

- izjavu predstavnika nevladine organizacije da prihvata da ga ta nevladina organizacija predloži kao svog predstavnika u radnoj grupi.

**Rok za podnošenje prijedloga je deset (10) dana od dana objavljivanja javnog poziva.**

Predlaganje predstavnika/ce nevladine organizacije vrši se na Obrascu 2 propisanom Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (**[www.mju.gov.me/biblioteka/obrasci](http://www.mju.gov.me/biblioteka/obrasci))**.

Obrazac za predlaganje predstavnika/ce nevladine organizacije **i** dokumentacija propisana ovim pozivom, dostavlja se isključivo poštom na adresu:

**Ministarstvo unutrašnjih poslova  
Bulevar Svetog Petra Cetinjskog broj 22.**

**81 000 Podgorica**

**Prijedlog kandidata/tkinje za člana/icu radne grupe biće razmatran samo ako je dostavljen blagovremeno, na propisanom obrascu uz svu potrebnu dokumentaciju.**

Ministarstvo unutrašnjih poslova će, u roku od sedam (7) dana od isteka roka iz ovog poziva, na svojoj internet stranici i portalu e-uprave objaviti listu predloženih predstavnika/ca nevladinih organizacija za člana/cu radne grupe, sa nazivima nevladinih organizacija koje su ih predložile, a koje su ispunile uslove iz ovog poziva.

Uz listu iz prethodnog stava, ministarstvo će objaviti i spisak nevladinih organizacija koje nijesu dostavile uredne i potpune prijedloge, odnosno koje nijesu ispunile kriterijume iz ovog poziva ili su predložile predstavnika/cu koji/a ne ispunjava kriterijume iz ovog poziva.

Ministar unutrašnjih poslova će, u roku od pet (5) dana od objave liste kandidata/kinja koji/e su predloženi/ne za člana/radne grupe, izabrati onog/u kandidata/tkinju za koga/ju je dostavljeno najviše predloga nevladinih organizacija.

U slučaju da za dva ili više predstavnika/ca nevladinih organizacija, koji ispunjavaju uslove ovog poziva, bude dostavljen jednak broj prijedloga nevladinih organizacija koje su ispunile uslove iz ovog poziva, izbor predstavnika/ce nevladinih organizacija koga će predložiti za imenovanje u radnoj grupi, vrši ministar unutrašnjih poslova.

**01 Broj: 050/19-35741/1. M I N I S T A R**

**Podgorica, \_\_\_\_\_ 2019. godine Mevludin Nuhodžić**

**Obrazac 2**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv organa državne uprave kojem se dostavlja prijedlog)

**OBRAZAC ZA PREDLAGANJE PREDSTAVNIKA NEVLADINE ORGANIZACIJE U**

**RADNOM TIJELU ZA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podaci o radnom tijelu)

Ime i prezime predstavnika nevladine organizacije u radnom tijelu:\_\_\_\_\_\_\_\_\_\_\_\_\_\_\_\_\_\_\_\_\_

Naziv nevladine organizacije koja predlaže svog predstavnika u radnom

tijelu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dokumentacija koja se dostavlja uz predlog:

- dokaz da je nevladina organizacija upisana u registar nevladinih organizacija (fotokopija);

- fotokopija statuta nevladine organizacije;

**-** dokaz da je nevladina organizacija u prethodne tri godine, u vezi sa pitanjem koje

sagledava ili normativno ureĎuje radno tijelo, sprovela istraživanje, izradila dokument,

organizovala skup ili realizovala projekat usmjeren na unapreĎenje stanja u odreĎenoj

oblasti, potpisan od strane lica ovlašćenog za zastupanje i potvrĎen pečatom nevladine

organizacije;

- dokaz da je nevladina organizacija predala poreskom organu prijavu za prethodnu fiskalnu

godinu (fotokopija bilansa stanja i uspjeha);

- izjava lica ovlašćenog za zastupanje nevladine organizacije o tome da više od polovine

članova organa upravljanja nevladine organizacije nijesu članovi organa političkih partija,

javni funkcioneri, rukovodeća lica ili državni službenici, odnosno namještenici;

- fotokopija lične karte ili druge javne isprave na osnovu koje se može utvrditi identitet

predstavnika nevladine organizacije u radnom tijelu;

- biografija predstavnika nevladine organizacije u radnom tijelu;

- dokaz o iskustvu predstavnika nevladine organizacije u oblasti na koju se odnosi pitanje

koje sagledava ili normativno ureĎuje radno tijelo (stručni rad, sertifikat ili drugi dokument);

- izjava predstavnika nevladine organizacije u radnom tijelu da nije član organa političke

partije, javni funkcioner, rukovodeće lice ili državni službenik, odnosno namještenik;

- izjava predstavnika nevladine organizacije da prihvata da ga ta nevladina organizacija

predloži kao svog predstavnika u radnom tijelu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis lica ovlašćenog za zastupanje nevladine organizacije